
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 16 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Αποχαρακτηρισμός τμήματος της Εθνικής Οδού (74) 
«Πύργου - Τρίπολης» στη περιοχή Αρχαίας Ολυ¬ 


μπίας. 1 

Εξέταση προσφυγής του ΤΕΕ (ΤΑΚ) κατά της υπ’ 
αριθμ. 9424/14.10.2005 απόφασης του Νομάρχη 
Ηρακλείου. 2 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Τροποποίηση Υπουργι¬ 
κών Αποφάσεων περί χωροθέτησης - παραχώ¬ 
ρησης καταφυγίου σκαφών αναψυχής στον προ- 


στατευόμενο όρμο Πουρνιά Λήμνου. 3 

Α ΠΟΦΑΣΕΙ Σ 

Αριθ. ΔΜΕΟ/ε/ο/1662 (1) 


Αποχαρακτηρισμός τμήματος της Εθνικής Οδού (74) «Πύρ¬ 
γου - Τρίπολης» στη περιοχή Αρχαίας Ολυμπίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη : 

1. Το ν. 1558/1985 «Κυβέρνηση και Κυβερνητικά Όργα¬ 
να». 

2. Το π.δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε» όπως τροποποιήθηκε με το π.δ. 340/1990 
«Περί συστάσεως Γενικών Διευθύνσεων», το π.δ. 293/1991 
«Περί συστάσεως Οργανικής Μονάδας στη ΓΓΔΕ» και 
το π.δ. 167/1992 «Περί τροποποίησης του Οργανισμού 
της ΓΓΔΕ». 

3. Το ν. 3155/1955 «Περί κατασκευής και συντηρήσεως 
Οδών» και τα εκτελεστικά του Διατάγματα. 

4. Το β.δ. της 9.8.1955 «Περί Καθορισμού των Εθνι¬ 
κών Οδών κατά τις διατάξεις του ν. 3155/55 και την Γ 
25871/9.7.1963 Απόφαση του Υπουργού Δημοσίων Εργων 
«Περί αριθμήσεως των Εθνικών Οδών». 

5. Το β.δ. 19/6.2.1956 «Καθορισμός Επαρχιακών Οδών 
Νομού Ιωαννίνων. 

6. Την Διαπιστωτική Απόφαση ΔΜΕΟ/ε/114/3.2,1995: 
«Ανακατάταξη Επαρχιακού Οδικού Δικτύου Νήσων εκτός 
από Κρήτη, Εύβοια, Κέρκυρα και Ρόδο». 


17 Ιανουάριου 2006 

7. Την απόφαση ΔΜΕΟ/ε/ο/266/9.3.1995 «Ανακατάταξη 
Επαρχιακού Οδικού Δικτύου των Νομών της Χώρας». 

8. Το ν. 1418/1984 «ΔημόσιαΈργα και ρυθμίσεις συνα¬ 
φών Θεμάτων» και ειδικότερα την παράγραφο 3 του 
άρθρου 25. 

9. Την Απόφαση ΔΜΕΟ/ε/οικ/1308/15.12.1995 «Κατάταξη 
Εθνικών Οδών περιφερειών Αττικής, Στερεός Ελλάδας, 
Θεσσαλίας, Ηπείρου, Μακεδονίας και Θράκης σε Βασι¬ 
κό (Πρωτεύον), Δευτερεύον και Τριτεύον Εθνικό Οδικό 
Δίκτυο». 

10. Την Εγκύκλιο 18/99 με αριθμ. πρωτ. ΔΜΕΟ/ε/ο/ 
516/10.5.1999 «Περί χαρακτηρισμού οδών ως Εθνικών ή 
Επαρχιακών σύμφωνα με το άρθρο 25, παραγρ. 3 του 
Νόμου 1418/1984. 

11. Το β.δ. 465/1970 «Περί όρων και προϋποθέσεων 
εγκαταστάσεως και λειτουργίας αντλιών καυσίμων 
προ πρατηρίων κειμένων εκτός εγκεκριμένων σχεδί¬ 
ων πόλεων και κωμών η εκτός κατοικημένων εν γένει 
περιοχών και περί κυκλοφοριακής συνδέσεως εγκα¬ 
ταστάσεων μετά των οδών», όπως τροποποιήθηκε και 
ισχύει σήμερα. 

12. Το ν. 653/1977 «Περί υποχρεώσεως των παρόδιων 
ιδιοκτητών για την διάνοιξη Εθνικών Οδών κλπ» όπως 
τροποποιήθηκε και συμπληρώθηκε μέχρι σήμερα και 
το ν.δ. 929/1979 «Περί εκτελέσεως του άρθρου 1 του 
ν. 653/1977. 

13. Την Απόφαση υπ’ αριθμ. Δ16α/04/773/29.11.90 Περί 
εξαίρεσης διοικητικών πράξεων ή εγγράφων από τον 
κανόνα των τριών υπογραφών». 

14. Το π.δ. 71/1993 (Φ.Ε.Κ. 30Α/11.3.1993) «Καθορισμός 
αρμοδιοτήτων που διατηρούνται από τον Υπουργό και 
τις Περιφερειακές Υπηρεσίες της ΓΓΔΕ/ΥΠΕΧΩΔΕ. 

15. Το ν. 2503/1997 (Φ.Ε.Κ. 107Α/30.5.1997) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

16. Το π.δ. 209/1998 «Λήψη μέτρων για την ασφάλεια 
της υπεραστικής συγκοινωνίας». 

17. Την ανάγκη να αποδοθεί χαρακτηρισμός στα υπό¬ 
ψη τμήματα για να εναρμονίζονται οι ανάλογες νομο¬ 
θετικές διατάξεις. 

18. Την απόφαση υπ’ αριθμ. 4881/19.5.2004 του Πρωθυ¬ 
πουργού και του Υπουργού ΠΕ.ΧΩ.Δ.Ε. «Περί ανάθεσης 
αρμοδιοτήτων στους Υφυπουργούς ΠΕ.ΧΩ.Δ.Ε. (Φ.Ε.Κ. 
754Β719-5.2004) και την τροποποιητική της απόφαση 
υπ’ αριθμ. Δ17α/08/83/Φ.2.2.1/8.6.2005. 

19. Την υπ’ αριθμ. απόφαση ΒΜ1/ο/4055/31.10.1983 του 
ΥΔΕ για τον «Καθορισμό των'Εργων Οδοποιίας επί των 
Εθνικών οδών ως Έργων Εθνικού Επιπέδου και αρμοδι¬ 
οτήτων για την εποπτεία, έλεγχο, διοίκηση και έγκριση 
σχετικών μελετών» όπως αυτή συμπληρώθηκε με την 
Απόφαση Δ1α/ο/1982/29.7.1988 Υπουργού ΠΕΧΩΔΕ. 

Και αφού είδαμε: 

1. Την υπ’ αριθμ. 60816/2611/13.4.1993 απόφαση Υπουρ¬ 
γού ΠΕ.ΧΩ.Δ.Ε. με την οποία επανεγκρίνεται το Γ.Π.Σ. 
του Δήμου Αρχαίας Ολυμπίας (Φ.Ε.Κ. Δ' 641/14.6.1993 
και στο οποίο προτείνεται πεζοδρόμηση του κεντρικού 
δρόμου Αρχαίας Ολυμπίας από την εκκλησία μέχρι το 
Αρχαιολογικό χώρο. 

2. Τη Κ.Υ.Α. Υπουργών ΠΕ.ΧΩ.Δ.Ε - Πολιτισμού - Γεωρ- 
γίας 131112/5.6.2003 για την αναμόρφωση Α.Κ. εισόδου 
Αρχαίας Ολυμπίας. 

3. Την κατά πλειοψηφία Απόφαση του Δημοτικού 
Συμβουλίου Αρχαίας Ολυμπίας που αποδέχεται τον 
αποχαρακτηρισμό μεγαλύτερου τμήματος (υπ’ αριθμ. 
357/18.11.2005). 

4. Το 1807/1.3.2005 έγγραφο της Περιφέρειας Δυτ. Ελ¬ 
λάδας που συμφωνεί με τον υπόψη αποχαρακτηρισμό. 

5. Το έγγραφο 1798/385/3.2.2005 του Υπουργείου Πο¬ 
λιτισμού (Γενική Δ/νση Αρχαιοτήτων και Πολιτιστικής 
Κληρονομιάς) που ζητά την κατάργηση της κυκλοφορί¬ 
ας της Ε.Ο. Πύργου - Τρίπολης στο τμήμα που διέρχεται 
από τον Αρχαιολογικό χώρο. 

6. Το έγγραφο 4225/26.9.2005 του Υπουργείου Πολιτι¬ 
σμού (2η Εφορεία Πρϊστ. και Κλασ. Αρχαιοτήτων) με το 
οποίο ζητά την κατάργηση του Εθνικού Δρόμου εντός 
του αρχαιολογικού χώρου για λόγους οδικής ασφάλειας 
και αναβάθμισης της περιοχής. 

7. Την πράξη 2/Συνδρία 45/6.12.2005 του Συμβουλίου 
Δημοσίων Εργων (τμήμα Κατασκευών) όπου γνωμοδοτεί- 
ται ομόφωνα να γίνει ο αποχαρακτηρισμός, έπειτα από 
σχετική εισήγηση της ΔΜΕΟ με ημερομηνία 1.12.2005. 

Και επειδή: 

1. Βάσει της Υπουργικής Απόφασης ΔΜΕΟ/ε/ο/153/ 
8.2.2005 έχει χαρακτηρισθεί το νέο τμήμα Παράκαμψης 
Αρχαίας Ολυμπίας από Αν. Κόμβο Αρχαίας Ολυμπίας 
(χ.θ. 0+140) έως Ισόπεδο Κόμβο Λίναρας (χ.θ. 8+939) ως 
Εθνικό Δίκτυο. 

2. Παραμένει τμήμα του εθνικού δικτύου που συνδέει 
τον Αρχαιολογικό χώρο με το εθνικό δίκτυο της περιοχής 
και καταργείται αυτό που διέρχεται μέσα από την πόλη 
και τον αρχαιολογικό χώρο, για να γίνουν έργα ανάπλα¬ 
σης της περιοχής και για λόγους οδικής ασφάλειας. 

3. Ο αποχαρακτηρισμός αυτός προβλέπεται από τις 
διατάξεις του π.δ. 25/28.11.1929 (άρθρο 23 παραγρ. 9-13), 
αποφασίζουμε: 

Να αποχαρακτηριστεί το παλαιό τμήμα της Εθνικής 
Οδού (74) από την ισόπεδη διασταύρωση προς Κοσκινά 
Αρχαίας Ολυμπίας έως την διασταύρωση ΔΔ Αρχαίας 
Πίσσας, όπως απεικονίζεται με τα στοιχεία ΑΒΓΔ του 
σχετικού τοπογραφικού διαγράμματος, διότι έχει αντι- 
κατασταθεί με νέα χάραξη. 

Η Απόφαση αυτή, από την οποία δεν προκύπτει δα¬ 
πάνη για το Δημόσιο, να δημοσιευθεί στην Εφημερίδα 
της Κυβερνήσεως. 

Αθήνα, 30 Δεκεμβρίου 2005 

Ο ΥΠΟΥΡΓΟΣ 

Γ. ΣΟΥΦΛΙΑΣ 


Αριθ. 35586/05 (2) 

Εξέταση προσφυγής του ΤΕΕ (ΤΑΚ) κατά της υπ’ αριθμ. 

9424/14.10.2005 απόφασης του Νομάρχη Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Του ν. 2503/1997 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων για την Τοπική Αυ¬ 
τοδιοίκηση και άλλες διατάξεις», 
β) Του από 17.7.1923 π.δ. «Περί σχεδίων πόλεων κ.λπ.» 
γ) Του ν. 1337/1983 «Επέκταση των Πολεοδομικών Σχε¬ 
δίων κ.λ.π.», όπως τροποποιήθηκε και ισχύει, 
δ) Του άρθρου 29 του ν. 3044/2002. 
ε) Του ν. 2508/1997 «Βιώσιμη οικιστική ανάπτυξη των 
πόλεων και οικισμών της χώρας και άλλες διατάξεις». 

στ) Του άρθρου 8 του ν. 3200/1955 «περί Διοικητικής απο- 
κεντρώσεως» σε συνδυασμό με εκείνες του άρθρου 69 του 
π.δ. 30/96 «Κωδικοποίηση σε ενιαίο κείμενο νόμου με τίτλο 
«Κώδικας Νομαρχιακής Αυτοδιοίκησης» των ισχυουσών δια¬ 
τάξεων για τη Νομαρχιακή Αυτοδιοίκηση» καθώς και με τις 
όμοιες της παραγρ. 2 του άρθρου 7 του ν. 2839/2000. 

2. Την υπ’ αριθ. οικ. 9724/14.10.2005 απόφαση του Νο¬ 
μάρχη Ηρακλείου η οποία δημοσιεύθηκε στο Φ.Ε.Κ. 1270/ 
Δ/24.11.2005 με την οποία εγκρίνεται τροποποίηση των 
όρων και περιορισμών δόμησης του εγκεκριμένου ρυμο¬ 
τομικού σχεδίου πόλης Νέας Αλικαρνασσού ως εξής: 

α) Στον τομέα I στον οποίο περιλαμβάνονται 3 Ο.Τ. 
(εκ των οποίων τα δύο είναι Κ.Χ.) και ισχύει Σ.Δ. 0,8, ο 
Σ.Δ. αυξάνεται σε 1,2. 

β) Στον τομέα II στον οποίο περιλαμβάνονται 104 Ο.Τ. 
και ισχύει Δ.Δ. 1,2, παραμένει ο ίδιος. 

γ) Στον τομέα III στον οποίο περιλαμβάνονται 9 Ο.Τ. 
και ισχύει Σ.Δ. 1,2, παραμένει ο ίδιος. 

δ) Στον τομέα IV στον οποίο περιλαμβάνονται 23 Ο.Τ. 
και ισχύει Σ.Δ. 1,0 αυξάνεται σε 1,2. 

ε) Στον τομέα V στον οποίο περιλαμβάνονται 50 Ο.Τ. 
και ισχύει Σ.Δ. 1,0 αυξάνεται σε 1,2. 

Επομένως θα ισχύσει ενιαίος Συντελεστής Δόμησης 1,2 
σε όλους τους τομείς του σχεδίου πόλης Ν. Αλικαρνασ¬ 
σού. Τίθεται ανώτατο όριο δόμησης για την ανέγερση 
πολυκαταστημάτων τα 2.000 τετρ. μέτρα. 

3. Το υπ’ αριθμ. 47449/21.12.2005 σχετικό έγγραφο του 
Υπουργείου ΠΕΧΩΔΕ. 

4. Την υπ’ αριθμ. 2923/2.11.2005 προσφυγή του Τεχνικού 
Επιμελητηρίου Ελλάδας (Τμήμα Ανατολικής Κρήτης), 
κατά της ανωτέρω Νομαρχιακής απόφασης που κατα¬ 
τέθηκε στην υπηρεσία μας αυθημερόν. 

5. Το υπ’ αριθμ. 10756/6477/16.11.2005 έγγραφο της Δ/ 
νσης Πολεοδομίας της Ν.Α. Ηρακλείου, με το οποίο δια¬ 
βιβάστηκε στην υπηρεσία μας ο φάκελος της σχετικής 
αλληλογραφίας. 

6. Το υπ’ αριθμ. 3212/23.11.2005 συμπληρωματικό έγ¬ 
γραφο του Τεχνικού Επιμελητηρίου Ελλάδας (Τμήμα 
Ανατολικής Κρήτης). 

7. Το υπ’ αριθμ. 4798/13.12.2005 έγγραφο της Δ/νσης 
ΠΕΧΩ Περιφέρειας Κρήτης. 

Αφού σκεφθήκαμε: 

- Επειδή σύμφωνα με τις διατάξεις του άρθρου 69 
του π.δ. 30/1996, κατά των αποφάσεων των Νομαρχών 
και των Βοηθών Νομάρχη, επιτρέπεται, σε οποιονδή- 
ποτε έχει έννομο συμφέρον, προσφυγή για παράβαση 

Νόμου στο Γενικό Γραμματέα της Περιφέρειας, μέσα σε 
αποκλειστική προθεσμία τριάντα (30) ημερών από τη 
δημοσίευση, ή την κοινοποίηση, ή αφότου έλαβε γνώση 
ο ενδιαφερόμενος. 

- Επειδή η ανωτέρω προσφυγή ασκήθηκε εμπρόθεσμα, 
είναι τυπικά δεκτή και εξετάζεται περαιτέρω. 

- Επειδή με την κρινόμενη προσφυγή επιδιώκεται η 
ακύρωση της υπ’ αριθμ. 9424/14.10.2005 απόφασης του 
Νομάρχη Ηρακλείου, καθόσον ως ισχυρίζεται ο προ- 
σφεύγων φορέας: 

α) Η προσβαλλόμενη απόφαση αντίκειται στις διατά¬ 
ξεις του ν. 3044/2002. Η αναφορά του εδαφίου β της 
παρ. 4 του άρθρου 10 του παραπάνω νόμου, σε δυσμε¬ 
νέστερες για το φυσικό περιβάλλον συνθήκες, που δεν 
πρέπει να επέρχονται μέσω της τροποποίησης εγκε¬ 
κριμένων σχεδίων πόλεων, δεν αφήνει καμιά αμφιβολία 
ότι αναφέρεται μόνο στην αλλαγή χρήσεων γης, αφού 
σύμφωνα με τους κανόνες της πολεοδομίας, δεν υπάρχει 
περίπτωση δημιουργίας ευμενέστερων συνθηκών για το 
φυσικό και δομημένο περιβάλλον μέσω της αύξησης των 
Συντελεστών Δόμησης σε μια περιοχή. Ακόμα όμως κι αν 
κανείς διατηρεί αμφιβολία για την ερμηνεία του εδαφίου 
β, έρχεται το εδάφιο γ να αποσαφηνίσει πλήρως το θέμα 
υπαγορεύοντας ότι η όποια τροποποίηση δεν μπορεί να 
είναι αντίθετη με τις διατάξεις και κατευθύνσεις των 
εγκεκριμένων Γ.Π.Σ. και Σ.Χ.Ο.Α.Π. 

β) Η προσβαλλόμενη απόφαση αντίκειται στις διατά¬ 
ξεις του ν. 2508/1997. Συγκεκριμένα στο άρθρο 1 παρ. 3 
γίνεται αναφορά στα επίπεδα σχεδιασμού όπου διακρί- 
νεται σαν πρώτο επίπεδο αυτό του γενικού πολεοδομικού 
σχεδιασμού και σαν δεύτερο επίπεδο, που αποτελεί την 
εξειδίκευση και εφαρμογή του πρώτου, τις πολεοδομικές 
μελέτες και τις πράξεις εφαρμογής τους. Στο άρθρο 4 παρ. 
5, περιγράφεται το περιεχόμενο των Γ.Π.Σ. όπου γίνονται 
οι αρχικές και σημαντικές εκτιμήσεις και καθορίζονται οι 
περιοχές που μπορούν να πολεοδομηθούν και ειδικότερα 
ότι στο Γ.Π.Σ. καθορίζεται, εκτός των άλλων, η πυκνότητα 
και ο μέσος συντελεστής δόμησης κατά πολεοδομική ενό¬ 
τητα ή τμήμα της. Στο άρθρο 7 παρ. 2, αναφέρεται ρητά ότι 
για την πολεοδόμηση ορισμένης περιοχής απαιτείται πο¬ 
λεοδομική μελέτη η οποία πρέπει να εναρμονίζεται με τις 
κατευθύνσεις του Γ.Π.Σ. Εξ άλλου με το άρθρο 6 ορίζεται 
η ίδια η Νομαρχιακή Αυτοδιοίκηση σαν υπεύθυνη για την 
παρακολούθηση της εφαρμογής των Γ.Π.Σ. και Σ.Χ.Ο.Α.Π. 

γ) Από τις παραπάνω αναφερόμενες διατάξεις αποσαφη¬ 
νίζεται πλήρως το αντικείμενο των Γ ενικών Πολεοδομικών 
Σχεδίων, η ιεραρχική σχέση των επιπέδων σχεδιασμού και 
η αναγκαιότητα στην οποία αναφέρεται ο ν. 3044/2002 
ορίζοντας ότι η όποια τροποποίηση εγκεκριμένου σχεδίου 
πόλης δεν μπορεί να είναι αντίθετη με τις διατάξεις και 
κατευθύνσεις των εγκεκριμένων Γ.Π.Σ. και Σ.Χ.Ο.Α.Π. 

δ) Το ισχύον εγκεκριμένο Γενικό Πολεοδομική Σχέδιο 
του Πολεοδομικού Συγκροτήματος Ηρακλείου έχει εγκρι- 
θεί με την αριθμ. 26882/3.7.2003 Υπουργική Απόφαση και 
έχει δημοσιευθεί στο Φ.Ε.Κ. 696/Δ/8.7.2003. Για την πε¬ 
ριοχή της Αλικαρνασσού προβλέπει δύο Πολεοδομικές 
Ενότητες με χρήση Γ ενικής Κατοικίας: την Πολεοδομική 
Ενότητα 17 που αφορά στο παλιό εγκεκριμένο σχέδιο 
Ν. Αλικαρνασσού και την Πολεοδομική Ενότητα 16 που 
αφορά, κατά το μεγαλύτερο τμήμα της, στην επέκταση 
του ρυμοτομικού σχεδίου της Ν. Αλικαρνασσού σύμφω¬ 
να με το προγενέστερο Γ.Π.Σ. και κατά ένα μικρότερο 
τμήμα της, νέα επέκταση σύμφωνα με το ισχύον Γ.Π.Σ. Η 


αναγκαιότητα των επεκτάσεων αυτών του ρυμοτομικού 
σχεδίου της Ν. Αλικαρνασσού, δηλ. ολόκληρη η αριθ. 16 
Πολεοδομική Ενότητα, έχει τεκμηριωθεί με μελέτες. Και οι 
δύο μελέτες έχουν λάβει ως δεδομένο τους συντελεστές 
δόμησης που ισχύουν στο παλιό ρυμοτομικό σχέδιο της 
Ν. Αλικαρνασσού, από τους οποίους εξάγονται συμπε¬ 
ράσματα όσον αφορά στο μέγεθος του πληθυσμού που 
μπορεί να απορροφήσει, (σε συνδυασμό με συντελεστή 
κορεσμού και επιτρεπτή πυκνότητα), το ισχύον ρυμοτο¬ 
μικό σχέδιο. Σε συσχέτιση με την προβολή - εκτίμηση 
του πληθυσμού που γίνεται με αποδεκτές στατιστικές 
μεθόδους για το χρόνο - στόχο του πολεοδομικού σχεδι- 
ασμού, εξάγεται το πληθυσμιακό μέγεθος που θα πρέπει 
να απορροφηθεί από τις νέες επεκτάσεις. 

ε) Ενδεχόμενη αύξηση του Συντελεστή Δόμησης 
στο υφιστάμενο ρυμοτομικό σχέδιο συνεπάγεται την 
παραδοχή ότι μπορεί να απορροφηθεί μεγαλύτερος 
πληθυσμός στο παλιό σχέδιο. Το γεγονός αυτό τρο¬ 
ποποιεί αυθαίρετα όλους τους πολεοδομικούς δείκτες 
που αναφέρονται στην υπάρχουσα κατάσταση και 
προέρχονται από την καταγραφή των πραγματικών 
συνθηκών που έχουν κανονιστικό χαρακτήρα, στους 
οποίους έχει βασιστεί το ισχύον Γ ενικό Πολεοδομικό 
Σχέδιο, με αποτέλεσμα, η τροποποίηση - αύξηση των 
Συντελεστών Δόμησης, να αντιστρατεύεται το Γ.Π.Σ. 
αντί να εναρμονίζεται με αυτό, δηλαδή η απόφαση του 
Νομάρχη Ηρακλείου να μην εκπληρεί τον όρο του ν. 
3044/2002 άρθρο 10 παρ. 4 εδάφιο γ. 

στ) Απόρροια των παραπάνω αποτελεί το γεγονός 
ότι η εκπονούμενη πολεοδομική μελέτη επέκτασης του 
σχεδίου πόλης που γίνεται με βάση το ισχύον Γ.Π.Σ., 
όπως και οποιαδήποτε άλλη πολεοδομική μελέτη του 
Δήμου Αλικαρνασσού, κινδυνεύει να μην εγκριθεί ποτέ, 
αφού το σύνολο της δόμησης σε παλιό και νέα σχέδιο 
θα υπερβαίνει την συνολικά προβλεπόμενη δόμηση από 
το εγκεκριμένο Γ.Π.Σ. σε περίπτωση που ισχύσει η αύ¬ 
ξηση των Συντελεστών Δόμησης στο παλιό σχέδιο έτσι 
όπως περιλαμβάνεται στην υπ’ αριθ. οικ. 9724/14.10.2005 
απόφαση του Νομάρχη. 

ζ) Η απόφαση αυτή, η οποία δεν βασίζεται σε μελέτη 
πολεοδομικού σχεδιασμού, προσβαλλόμενη στο Συμβού¬ 
λιο Επικράτειας από οποιονδήποτε θεωρήσει ότι θίγεται 
από την απόφαση αυτή, και ακυρούμενη 1) ως εκδοθείσα 
αναρμοδίως από το Νομάρχη αφού το αντικείμενο αυτό 
δεν υπάγεται στην αρμοδιότητα του Νομάρχη σύμφωνα 
με τις διατάξεις του άρθρου 10 παρ. 1 του ν. 3044/2002 
και 2) ως μη εναρμονιζόμενη με το ισχύον Γ.Π.Σ., θα έχει 
σαν συνέπεια την ακύρωση οικοδομικών αδειών που θα 
έχουν ήδη εκδοθεί με τους αυξημένους Συντελεστές 
Δόμησης που θεσπίζονται με την παραπάνω απόφαση 
του Νομάρχη, με αποτέλεσμα οι οικοδομές που θα έχουν 
ήδη γίνει να χαρακτηριστούν αυθαίρετες με ότι αυτό 
συνεπάγεται για τους ιδιοκτήτες τους, τις πολεοδομικές 
υπηρεσίες και τους μελετητές μηχανικούς. 

- Επειδή από τα στοιχεία της αλληλογραφίας που ανα- 
φέρονται στην εξεταζόμενη υπόθεση προκύπτει ότι: 

α) Η Δ/νση Πολεοδομίας της Ν.Α. Ηρακλείου με τις υπ’ 
αριθμ. 4801/22.6.2005 και 6290/6.7.2005 εισηγήσεις της προς 
το Σ.Χ.Ο.Π. ζητά να γίνει δεκτό το αίτημα τροποποίησης 
του εγκεκριμένου σχεδίου πόλεως Ν. Αλικαρνασσού, γιατί 
δεν επέρχεται αλλαγή των γενικών κατηγοριών χρήσεων 
της περιοχής, ούτε μείωση των κοινόχρηστων και κοινω¬ 
φελών χώρων με την επέκταση (εναρμόνιση) του συντελε- 

στη δόμησης στους τομείς I και V και επίσης η εναρμόνιση 
του Σ.Δ., όπως ομόφωνα ζητεί το Δημοτικό Συμβούλιο 
Νέας Αλικαρνασσού, είναι μέτρο που θα ισορροπήσει τις 
αρνητικές επιπτώσεις που έχουν στον πολεοδομικό ιστό η 
ύπαρξη του αεροδρομίου, της ΒΙ.ΠΕ και των στρατοπέδων, 
θα αποτρέψει την αυθαίρετη δόμηση και θα συμβάλλει 
στην υλοποίηση της υπ’ αριθ. 612/229/3.3.2004 απόφασης 
του Νομάρχη για το μέγιστο ύψος των κτιρίων. 

β) Με το αριθ. 9/7.7.2005 Πρακτικό του, το Συμβούλιο 
Χ.Ο.Π. της Ν.Α. Ηρακλείου απορρίπτει κατά πλειοψηφία το 
αίτημα του Δήμου Νέας Αλικαρνασσού για τροποποίηση 
του εγκεκριμένου σχεδίου πόλεως Ν. Αλικαρνασσού και 
συγκεκριμένα για την αύξηση του συντελεστή δόμησης 
από 0,8 και 1 που ισχύει στους τομείς I και V αντίστοιχα, 
στο 1,2 γιατί η αύξηση του Σ.Δ. που ζητείται θα είναι 
δυσμενής για το περιβάλλον και εν πάσει περιπτώσει 
θα έπρεπε να προηγηθεί μελέτη των περιβαλλοντικών 
επιπτώσεων από την αύξηση του Σ.Δ. Επίσης το θέμα 
δεν είναι τοπικής σημασίας και έρχεται σε αντίθεση με 
τη γενικότερη χωροταξική πολιτική που είναι η τάση 
μείωσης υψών, ποσοστών και συντελεστών. 

γ) Με το υπ’ αριθ. 14/13.10.2005 Πρακτικό του, το Συμ¬ 
βούλιο Χ.Ο.Π. της Ν.Α. Ηρακλείου, έπειτα από αίτημα 
θεραπείας του Δήμου Νέας Αλικαρνασσού για το Σ.Δ., 
γνωμοδοτεί κατά πλειοψηφία να γίνει δεκτό το αίτημα 
και να ισχύσει ενιαίος Σ.Δ. 1,2 σε όλους τους τομείς του 
σχεδίου πόλης και να τεθεί ανώτατο όριο δόμησης για 
την ανέγερση πολυκαταστημάτων τα 2.000 τ.μ. 

δ) Με το υπ’ αριθ. 4798/13.12.2005 έγγραφό της η Δ/νση 
ΠΕ.ΧΩ. Περιφέρειας Κρήτης αναφέρει ότι σύμφωνα με το 
άρθρο 29 παρ. 4β του ν. 2831/2000 όπως έχει τροποποιηθεί 
με το άρθρο 10 παρ. 1 του ν. 3044/2002, δεν επιτρέπεται 
οι τροποποιήσεις εγκεκριμένων σχεδίων πόλεων να επι¬ 
φέρουν αύξηση του ισχύοντος συντελεστή δόμησης. Επί¬ 
σης βάσει της ΚΥΑ ΗΠ 15393/2332/2002, ο πολεοδομικός 
σχεδιασμός θα πρέπει να συνοδεύεται και με τη μελέτη 
περιβαλλοντικών επιπτώσεων. Η ύπαρξη μιας τέτοιας με¬ 
λέτης θα αποδείκνυε τα προτεινόμενα από τη Νομαρχιακή 
Αυτοδιοίκηση. Η ανυπαρξίας μιας τέτοιας τεκμηρίωσης 
δεν επιτρέπει να υιοθετηθούν χωρίς τη νόμιμη διαδικασία 
οι απόψεις της Νομαρχιακής Αυτοδιοίκησης. 

- Επειδή σύμφωνα με τις διατάξεις της παρ. 4 του 
άρθρου 1 του ν. 3044/2002 ορίζεται ότι: «Όπου στις 
προηγούμενες παραγράφους προβλέπεται τροποποίηση 
εγκεκριμένων σχεδίων πόλεων και οικισμών, οι σχετικές 
πολεοδομικές ρυθμίσεις πρέπει: 

α) Να μην επιφέρουν μείωση της συνολικής επιφάνειας 
κοινόχρηστων χώρων ούτε των αναγκαίων κοινωφελών 
χώρων σύμφωνα με τα γενικά πλαίσια χρήσεων γης 
(Γ.Π.Σ., Σ.Χ.Ο.Ο.Α.Π.). Επιτρέπεται η μείωση όταν η τρο¬ 
ποποίηση γίνεται λόγω άρσης αναγκαστικής απαλλο¬ 
τρίωσης, η οποία γίνεται σε συμμόρφωση αποφάσεων 
των αρμόδιων Δικαστηρίων, με τις οποίες ακυρώνεται 
η άρνηση της διοίκησης να άρει την απαλλοτρίωση. 

β) Να μην επιφέρουν αύξηση του ισχύοντος συντελεστή 
δόμησης ούτε αλλαγή των γενικών κατηγοριών χρήσεων 
της περιοχής, σύμφωνα με τις διατάξεις του από 23.2.1987 
π.δ. δυσμενέστερη για το φυσικό και δομημένο περιβάλ¬ 
λον και γ) να μην είναι αντίθετες με τις διατάξεις και 
κατευθύνσεις των εγκεκριμένων Γ.Π.Σ. και Σ.Χ.Ο.Ο.Α.Π.». 

- Επειδή σύμφωνα με τις διατάξεις των άρθρων 1 και 
7 του ν. 2508/1997 ορίζεται ότι: 


Άρθρο 1. παρ. 3.: «Η οικιστική οργάνωση και ο πολεοδο¬ 
μικός σχεδιασμός πραγματοποιούνται σε δύο επίπεδα. 
Στο πρώτο επίπεδο περιλαμβάνονται: 

α) Το ρυθμιστικό σχέδιο και πρόγραμμα προστασί¬ 
ας περιβάλλοντος.για την περιοχή της Αθήνας και 

Θεσσαλονίκης και 

β) Το γενικό πολεοδομικό σχέδιο (Γ.Π.Σ.) για τον αστικό 
και περιαστικό χώρο και το σχέδιο χωρικής και οικιστικής 
οργάνωσης ανοικτής πόλης (Σ.Χ.Ο.Ο.Α.Π.) για τον μη αστι¬ 
κό χώρο. Το δεύτερο επίπεδο αποτελεί την εξειδίκευση 
και εφαρμογή του πρώτου επιπέδου και περιλαμβάνει την 
πολεοδομική μελέτη και την πράξη εφαρμογής της, κα¬ 
θώς και τις πολεοδομικές μελέτες αναπλάσεων, παραγω¬ 
γικών πάρκων ή άλλες ειδικές πολεοδομικές μελέτες.». 

Αρθρο 7 παρ. 2: «Για την πολεοδόμηση ορισμένης πε¬ 
ριοχής απαιτείται πολεοδομική μελέτη, η οποία πρέπει 
να εναρμονίζεται με τις κατευθύνσεις του Γ.Π.Σ. ή του 
Σ.Χ.Ο.Ο.Α.Π.. Πολεοδομική μελέτη επίσης απαιτείται για 
την ανάπλαση, σύμφωνα με τις διατάξεις του κεφαλαίου 
Β' του παρόντος, η οποία εμπεριέχεται στις σχετικές 
ειδικές μελέτες.». 

- Επειδή από όλα τα παραπάνω προκύπτει ότι η τρο¬ 
ποποίηση του εγκεκριμένου σχεδίου πόλεως Νέας Αλι¬ 
καρνασσού και συγκεκριμένα η αύξηση του συντελεστή 
δόμησης από 0,8 και 1 που ισχύει στους τομείς I και V σε 
1,2, εμπίπτει στην απόλυτα απαγορευτική διάταξη του 
άρθρου 29 παρ. 4β του ν. 2831/00, όπως αυτό αντικατα- 
στάθηκε από το άρθρο 10 παρ. 1 του ν. 3044/2002, και 
επιπλέον δεν συνοδεύεται από μελέτη περιβαλλοντικών 
επιπτώσεων σύμφωνα με τις ανωτέρω διατάξεις, επομέ¬ 
νως η απόφαση του Νομάρχη Ηρακλείου πρέπει να ακυ¬ 
ρωθεί για παράβαση νόμου, γί αυτό, αποφασίζουμε: 

Κάνουμε δεκτή την υπ’ αριθ. 2923/2.11.2005 προσφυγή 
του Τεχνικού Επιμελητηρίου Ελλάδας (Τμήμα Ανατολι¬ 
κής Κρήτης) και ακυρώνουμε την υπ’ αριθ. 9724/14.10.2005 
απόφαση του Νομάρχη Ηρακλείου, για τους λόγους που 
αναφέρονται στο ανωτέρω σκεπτικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 2 Ιανουάριου 2006 

Ο Γ ενικός Γ ραμματέας 
Περιφέρειας Κρήτης 
ΣΕΦΑΦΕΙΜ ΤΣΟΚΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Διόρθωση σφάλματος στην Τροποποίηση Υπουργικών 
Αποφάσεων περί χωροθέτησης - παραχώρησης κα¬ 
ταφυγίου σκαφών αναψυχής στον προστατευόμενο 
όρμο Πουρνιά Λήμνου. 

Στην Τροποποίηση Υπουργικών Αποφάσεων περί χω¬ 
ροθέτησης - παραχώρησης καταφυγίου σκαφών αναψυ¬ 
χής στον προστατευόμενο όρμο Πουρνιά Λήμνου, που 
δημοσιεύτηκε στο Φ.Ε.Κ. 1264/23.11.2005 Δ' στο περιεχό¬ 
μενο 1 σελ. 11939 στήλη Α' στίχο 16 Αριθ. Αποφάσεως, 
επιφέρεται η πιο κάτω διόρθωση: 

Από το λανθασμένο: «Αριθμ. 1348», 

Στο ορθό: «Αριθμ. 13488». 

(Από το Εθνικό Τυπογραφείο) 

